മകളുടെയും പേരക്കുട്ടിയുടെയും ജീവന് രക്ഷിക്കാന് കേന്ദ്ര സര്ക്കാര് ഒന്നും ചെയ്യുന്നില്ല, നാട്ടിലെത്തിക്കാന് നടപടി ഉണ്ടാകണംഇസ്ലാമിക് സ്റ്റേറ്റ് ഭീകരവാദി ആയിഷയുടെ പിതാവ് സെബാസ്റ്റ്യന് സുപ്രീം കോടതിയില് ഡല്ഹി: മകളുടെയും പേരക്കുട്ടിയുടെയും ജീവന് രക്ഷിക്കാന് നടപടി സ്വീകരിക്കണമെന്ന ആവശ്യവുമായി സുപ്രീം കോടതിയെ സമീപിച്ച് ഇസ്ലാമിക് സ്റ്റേറ്റ് ഭീകരവാദി ആയിഷയുടെ പിതാവ് വി ജെ സെബാസ്റ്റ്യന്. ലോകത്തിലെ മിക്ക രാജ്യങ്ങളും ഇത്തരം വിഷയങ്ങളില് മനുഷ്യത്വപരമായ നിലപാട് സ്വീകരിക്കാറുണ്ടെന്നും തന്റെ മകള്ക്കും അത്തരം ആനുകൂല്യം ലഭ്യമാക്കണമെന്നും സെബാസ്റ്റ്യന് ആവശ്യപ്പെടുന്നു. നിലവില് അഫ്ഗാനിസ്ഥാനില് ജയിലില് കഴിയുകയാണ് സോണിയ സെബാസ്റ്റ്യന് എന്ന ആയിഷയും 7 വയസ്സുള്ള ഇവരുടെ മകളും. അഫ്ഗാനിസ്ഥാനില് നിന്നും അമേരിക്കന് സേന പിന്മാറിയതോടെ അവിടുത്തെ രാഷ്ട്രീയവും ഭരണപരവുമായ സാഹചര്യങ്ങള് മാറിയിരിക്കുകയാണ്. ഈ സാഹചര്യത്തില് കേന്ദ്ര സര്ക്കാരിന്റെ നിലപാട് നിയമവിരുദ്ധവും ഭരണഘടനാവിരുദ്ധവുമാണെന്ന് സെബാസ്റ്റ്യന് ആരോപിക്കുന്നു. ഇസ്ലാമിക് സ്റ്റേറ്റില് ചേരാന് ആയിഷ പുറപ്പെട്ടപ്പോള് ഇവര്ക്കെതിരെ യുഎപിഎ നിയമ പ്രകാരം കേസുണ്ടായിരുന്നു. 2017ല് ഇന്റര്പോള് ഇവര്ക്കെതിരെ റെഡ് കോര്ണര് നോട്ടീസ് പുറപ്പെടുവിച്ചിരുന്നു. അഫ്ഗാനിസ്ഥാനില് എത്തിയതോടെ ഇവരുടെ ഭര്ത്താവ് കൊല്ലപ്പെടുകയും ഇവര് അഫ്ഗാന് സൈന്യത്തിന് മുന്നില് കീഴടങ്ങുകയുമായിരുന്നു. അഫ്ഗാനിസ്ഥാനില് ഇസ്ലാമിക് സ്റ്റേറ്റിന്റെ പതനം പൂര്ത്തിയായതോടെ അവിടെ നിന്നും അമേരിക്കന് സേന സമ്ബൂര്ണ്ണ പിന്മാറ്റത്തിന് തയ്യാറെടുക്കുകയാണ്. ഇതോടെ താലിബാനും അഫ്ഗാന് സര്ക്കാരും തമ്മില് യുദ്ധം ആരംഭിച്ചിരിക്കുകയാണ്. ഈ സാഹചര്യത്തില് വിദേശ ഭീകരവാദികളെ തൂക്കിലേറ്റാന് സാദ്ധ്യതയുണ്ടെന്ന് സെബാസ്റ്റ്യന് പറയുന്നു. കാത്തലിക് ക്രിസ്ത്യന് കുടുംബത്തില് പിറന്ന സോണിയ സെബാസ്റ്റ്യന് എഞ്ചിനീയറിംഗ് പഠനകാലത്ത് അബ്ദുള് റാഷിദ് എന്ന യുവാവുമായി അടുപ്പത്തിലാകുകയായിരുന്നു. തുടര്ന്ന് ബംഗലൂരുവില് എം ബി എ പഠനത്തിന് പോയ സോണിയ ഇസ്ലാമിലേക്ക് മതം മാറി ആയിഷ എന്ന പേര് സ്വീകരിക്കുകയായിരുന്നു. വീട്ടില് ഇക്കാര്യങ്ങള് രഹസ്യമാക്കി വെച്ച ആയിഷ 2010ല് നിസ്കരിക്കുന്നത് വീട്ടുകാരുടെ ശ്രദ്ധയില് പെട്ടതോടെയാണ് വിവരങ്ങള് പുറത്താകുന്നത്. തുടര്ന്ന് വീട്ടുകാരുടെ എതിര്പ്പ് മറികടന്ന് റാഷിദിനെ വിവാഹം കഴിച്ച ആയിഷ ഭീകര സംഘടനയായ ഇസ്ലാമിക് സ്റ്റേറ്റില് ചേരുന്നതിന് വേണ്ടി രാജ്യം വിട്ടു. അഫ്ഗാനിസ്ഥാനിലെ നാംഗര്ഹാര് പ്രവിശ്യയിലായിരുന്നു ഇവര് ആദ്യമെത്തിയത്. അവിടെ വെച്ച് സൈനിക നടപടിക്കിടെ റാഷിദ് കൊല്ലപ്പെടുകയായിരുന്നു. കുറ്റവാളികളെ പരസ്പരം കൈമാറാന് ഇന്ത്യയും അഫ്ഗാനിസ്ഥാനും തമ്മില് ധാരണയുണ്ടെന്നും തന്റെ മകള്ക്ക് വേണ്ടി ഇത് പ്രയോജനപ്പെടുത്തണമെന്നും സെബാസ്റ്റ്യന് ആവശ്യപ്പെടുന്നു. എന്നാല് ഇസ്ലാമിക് സ്റ്റേറ്റില് ചേരാന് കേരളത്തില് നിന്നും പോയ ആരെയും സ്വീകരിക്കില്ലെന്നതാണ് കേന്ദ്ര സര്ക്കാര് നിലപാട്. നിമിഷ ഫാത്തിമയുടെ കാര്യത്തില് നേരത്തെ കേന്ദ്രസര്ക്കാര് ഇക്കാര്യം വ്യക്തമാക്കിയിരുന്നതാണ്. 2017ല് എന് ഐ എ സമര്പ്പിച്ച കുറ്റപത്ര പ്രകാരം കേരളത്തില് നിന്നും 21 പേരടങ്ങുന്ന സംഘമാണ് ഇസ്ലാമിക് സ്റ്റേറ്റില് ചേരാന് അഫ്ഗാനിസ്ഥാനിലേക്ക് പുറപ്പെട്ടത്. ഇറാനില് നിന്നും കാല്നടയായാണ് ഇവര് അഫ്ഗാനിസ്ഥാനില് പ്രവേശിച്ചത്. 2016 മെയ് 31നായിരുന്നു ആയിഷ എന്ന സോണിയ സെബാസ്റ്റ്യന് ഇന്ത്യ വിട്ടത്. ആയിഷ എന്ന സോണിയയെ കൂടാതെ മറിയം എന്ന മെറിന് ജേക്കബ്, ഫാത്തിമ എന്ന നിമിഷ, റഫീല എന്നിവരും ജിഹാദിനായി ഇന്ത്യ വിട്ടിരുന്നു. ഇവരെല്ലാം ഇപ്പോള് അഫ്ഗാനിസ്ഥാനില് ജയിലിലാണ്.